OpenLLM-France/wikimedia huggingface dataset:
# Bloavezhioù 30
### Darvoudoù

* Ar Pasion : Jezuz-Krist a zo kroazstaget hag adsavet a varv da vev hervez ar relijion gristen.
# Bloavezhioù 50
### Darvoudoù

* Boudaegezh degaset da Sina gant an impalaer Ming
# Bloavezhioù 540
### Darvoudoù

* Aloubiñ a ra Impalaeriezh roman ar Reter Milano ha kêrbenn an Ostrogoted Ravenna.
* Dizivoud etre an Iliz Reizhkredennek Sirian ha Iliz Reizhkredennek ar Reter a-zivout ar Monofiziezh
* Ara Gaya a ya da rouantelezh pennañ er c'hevread Gaya e Korea
* Marv Arzhur hag e vab Mordred hervez Annales Cambriae
# Bloavezhioù 570
### Darvoudoù

* Ganedigezh Mohammed, profed Islam
# Bloavezhioù 60
### Darvoudoù

* Tangwall meur Roma, 64
# Bloavezhioù 600
### Darvoudoù

* Poblañs ar Bed a dizh 600 milion
* Angled ha Saksoned a aloub Preden
* Delwennoù Bouddha a zo savet e Japan evit ar wech kentañ
# Bloavezhioù 70
### Darvoudoù

* Bloavezh 79 — Dislonkadenn drastus ar menez-tan Vesuvio. Marv Plinius an Henañ.
# Bloavezhioù 710
### Darvoudoù

* 717 — Eil seziz Arab eus Kergustantin
# Bloavezhioù 80
### Tud dibar

* Titus Flavius Vespasianus, Impalaer Roma (79–81)
* Titus Flavius Domitianus, Impalaer Roma (81–96)
# Bloavezhioù 90
### Tud dibar

* Titus Flavius Domitianus, Impalaer Roma (81–96)
# Buffalo Springfield (albom)

Buffalo springfield
* pedavare : miz Gouere - miz Gwengolo 1966
* produerien : Brian Stone ha Charles Greene
* ijinourien : "Doc" Siegel, Tom May
* studioioù enrollañ : Gold Star Studios ha Columba Studios, Los Angeles
An albom kentañ gant Neil Young an hini eo. Ar produiñ n'eo ket gwall vrav. Un diouer a skiant-prenañ zo gant ar broduerien, pezh a lak an albom da vezañ divlaz pa vez keñveriet ouzh ar sonadegoù, n'eus gitar-boud ebet kazimant, n'eo ket gwall greñv ar son gant nebeut a startijenn e-barzh. C'hwitet eo bet an albom un tamm, n'eo ket abalamour d'ar c'hanaouennoù met abalamour d'ar produiñ fall. Dont a ra war-c'horre ar c'hanaouennoù bet savet gant Neil Young, kement a-fed ar muzik hag a-fed an testennoù, kalz muioc'h evit-fed ar re bet savet gant Stephen Stills. Met a-benn ar fin n'eo ket ur c'hlasik an albom-mañ.

#### 12 kanaouenn

* Baby Don't Scold Me
* Go and Say Goodbye
* Sit Down, I Think I Love You
* Nowadays Clancy Can't Even Sing
* Hot Dusty Roads
* Everybody's Wrong
* Flying on the Ground is Wrong
* Burned
* Do I Have to Come Right Out And Say It
* Leave
* Out of My Mind
* Pay the Price
# Buffalo Springfield again

Buffalo Springfield Again zo anv eil albom ar sonerien a oa bet bodet da-geñver enrolladenn Buffalo Springfield hag embannet e miz Here 1967 (Atco/Atlantic). Div ganaouenn savet gant Neil Young zo a-bouez, dreist-holl : Mr. Soul ha Broken Arrow.
E 2003 e oa bet ranket da 188vet gwellañ albom gant ar gelaouenn Rolling Stone diwar ar 500 gwellañ a-holl-viskoazh.
* pedavare ? Miz Kerzu 1967
* produerien : Richie Furay, Jack Nitzsche, Stephen Stills, Neil Young
* ijinourien : Bruce Botnik, Jim Messina, Ross Myering
* studioioù enrollañ : Studios Gold Star, Columbia, Sunset Sound ha Sound Recorders e Los Anjeles hag Atlantic Studios e New York
Labourat a ra an tri saver kanaouennoù o-unan-penn - hag a-wechoù an añrejistramant - , hag a-benn ar fin eo Buffalo Springfield Again ur seurt meskaj gant stiloù hag a ya eus ar c'hountry betek ar western, en ur dremen dre ar pop hag ar rock, met n'eo ket poellek an albom tamm ebet. Deuet an oberennoù gant Neil Young da vezañ mui-oc'h-mui ambisionus ha tri mil gempennet, met an albom zo é hoskellat beket re etre ar stiloù difer, hag ar produ a chom mall-e-gas.

#### 10 kanaouenn

* Mr. Soul
* A Child's Claim to Fame
* Everydays
* Expecting to Fly
* Bluebird
* Hung Upside Down
* Sad Memory
* Good Time Boy
* Rock & Roll Woman
* Broken Arrow
# Bus stlennegel

Un hollad ereoù alvezel (funioù pe forzhioù amredoù kevanek) e c'hell lies aveadurioù periantel korvoiñ ent boutin da gehentiñ kenetreze eo ur bus stlennegel. Pal ar bus eo izelaat niver a forzhioù implijet da gehentiñ o voutinañ ur forzh roadennoù nemetken. "Hent tizh ar roadennoù" e vez graet anezhañ a-wechoù.
Pa vez al linenn implijet gant daou barzh periantel da gehentiñ kenetreze e vez graet anezhi "porzh periantel" (porzh a-steud, porzh a-stur...).

## Aroueziadurioù ar bus

Dezverket e vez ar bus gant niver ar stlennoù treuzkaset ent diaser. Klotaat a ra an niver-se (e bitoù) gant niver a linennoù alvezel a ra d'ober ar bus hag e vez treuzkaset ar roadennoù gante ent diaser. Ur bus 32 linenn dezhañ a c'hell neuze treuzkas stlennoù a-stur war an 32 linenn. Niver a linennoù a ra d'ober ledander ar bus.
Dezverket e vez ur bus ouzhpenn gant e dalm (e Hertz) eleze niver duilhioù (pe pakadoù) roadennoù degemeret pe kaset dre eilenn. Graet e vez kor (pe amzervezh) eus pep treuzkas pe degemer roadennoù. Evel-se e c'heller anavezout kas uc'hek ur bus (pe feur treuzkas uc'hek), eleze ar c'hementad roadennoù e c'hell dezougen ur bus dre unanenn amzer, o lieskementiñ e ledander gant e dalm.
Ur bus a zo e ledander 16 bit hag e dalm 133 Hz a zo e gas :
$16*133.10^{6}=2128.10^{6}bit/s$
pe $2128.10^{6}/8=266.10^{6}eizhbit/s$
pe $266.10^{6}/1000=266.10^{3}ke/s=266Me/S$

## Aozañ ar bus

Aozet e vez ur bus gant un hollad a 50 pe 100 linenn alvezel e c'heller rankañ anezhe e tri is-rummad talvoudus :
* Ar bus ennegoù arveret da dreuzkas an ennegoù ("addresses") memor e fell d'ar c'hewerier haeziñ dezhe da lenn pe skrivañ roadennoù. Ur bus unank eo.
* Ar bus roadennoù a dreuzkas an ditouroù o tont pe da vont eus pe d'ar c'hewerier. Ur bus daouank eo.
* Ar bus reoliñ a dreuzkas an urzhiadoù (pe arc'hadoù) hag an arhentoù goubredañ ("synchronization signals") o tont eus an unvez lankañ hag o vont d'ar parzhioù periantel. Ur bus daouank eo.

## Ar busoù pennañ

E-barzh un urzhiataer e c'heller desellout daou rizh bus :
* Ar bus reizhiad pe bus diabarzh ("frond-side bus" e saozneg). Kevaraezañ a ra d'ar c'hewerier da gehentiñ gant memor greiz an urzhiataer (ar vemor vresk pe RAM).
* Ar bus askouezh pe bus enankañ/ec'hankañ a ro an tu da barzhioù an urzhiataer da gehentiñ an eil re gant ar re all (kantennoù kalet, porzh USB, porzh a-steud...). Galloud a reer ouzhpennañ trobarzhelloù nevez oc'h arverañ kennaskerioù askouezhañ ("slots") kennasket ouzh ar bus enankañ/ec'hankañ.
# Comes With The Fall

Comes With The Fall a zo ur strollad rock savet e 1999 e Atlanta, Georgia. Kaner ar strollad William DuVall a zeuas da vezañ brudet nepell ‘zo evit bezañ bet kaner Alice in Chains e-pad troiadoù ar strollad, a-benn erlec’hiañ an ez-kaner Layne Staley, marv e 2002. CWTF a zo o sonerezh tost a-walc’h eus ar strollad King's X.

## Istor
### Penn-kentañ ar strollad (1999–2000)

Savet e voe Comes With The Fall e diwezh hañv 1999 e Atlanta, Georgia. Stummet gant ar c’haner/gitarour William DuVall, ar gitarour Nico Constantine, an izgitarour Adam Stanger hag an tabouliner Bevan Davies, dilojañ a rejont e Los Angeles e 2000, ha krog a rejont d’ober berzh-mat er c’hluboù.

## Izili
### Izili Padel

* William DuVall - gitarour, kaner (1999-Present)
* Adam Stanger - bass (1999-Present)
* Bevan Davies - drums (1999-Present)

### Ez-izili

* Nico Constantine - guitar (1999-2001)

## Pladennrolladur

| Release Date | Title | Label |
| 2000 | Comes With The Fall | DVL |
| 2001 | The Year Is One | DVL |
| 2002 | Live 2002 | DVL |
| 2006 | The Reckoning ep | DVL |

## Pennad liammet

* Alice in Chains
# DX Cancri

Ur c'horrez ruz eo DX Cancri. Nebeutoc'h eget 9% eus mas an Heol e pouez he re wan eo evit bezañ gwelet hag en emañ lec'hiet 11.82 bloavezh-goulou diouzh an Douar. Sur steredenn-darzh eo ha galloud a reer kreskiñ pemp gwech he sked e-pad an tarzhadennoù.

## Liammoù diavaez

DX Cancri war Solstation.com

## Gwelet ivez

Roll ar steredennoù tostañ
# David gant penn Goliat (Caravaggio, Roma)

David gant penn Goliat (pe Davide con la testa di Golia hervez an anv italianek) zo anv div oberenn brudet gant al livour italian Caravaggio.

## Homañ

Homañ zo miret er Galleria Borghese e Roma. Eben zo miret e Vienna.
A-hervez eo penn Caravaggio e-unan, gwad o tiverañ anezhañ, a zo dalc'het gant David : en amzer-se e oa klask war al livour, a oa tec'het eus Roma abalamour m'en doa muntret un den.

## Liammoù diavaez

* (en) Galleria Borghese - lec'hienn ofisiel
# Douvez Bokerley

Douvez Bokerley a zo un douflez kleuzet gant Brezhoned Caer Celemion da wareziñ o harzoù en hanternoz ouzh ar Saksoned, e-kichen Pentridge. War un nebeud kilometroù en em astenn ha troc'hañ a ra an hent roman kozh etre Hen Sarum ha kreñvlec'h Bradbury.
War-dro 367 e vefe bet kleuzet ha ganti e c'hallas ar Vrezhoned derc'hel ar vro betek fin ar VI$^{vet}$ kantved.
# Efed Doppler

An Efed Doppler-Fizeau zo an diferañs etre frekañs ar wagenn skingaset hag ar wagenn resevet pa ez eus ul lusk etre ar skingaser hag ar resever. Dizoloet en deus Christian Doppler an efed-mañ e 1842. Implijet en deus Hippolyte Fizeau diwar benn ar wagenn elektromagnetik e 1848.

## Displegadenn fizik

Emañ an den war e sav en dour, war vord ar mor. Ar gwagennnoù zo o tont war e zreid pep dek segond. Bremañ e red da geze ar gwagennoù. Kejal a ra ar gwagennoù gant ur frekañs brasoc'h (eizh segond da skouer). Ober a ra an den un hanter-dro ha redek a ra da geze an draezhenn. Izeloc’h eo frekañs ar gwagennoù bremañ (pemzek segond da skouer).
Goulakomp ur skingaser a zo o tilec’hiañ d’ur resever diloc'h (degouezh simpl). b zo buander ar wagenn ha bs zo buander ar skingaser. Ma zo f0 frekañs ar wagenn skingaset, reseviñ a ra ar resever ur wagenn gant ur frekañs hewel fh:
    $f_{h}={\frac {b}{b-b_{s}}}\cdot f_{0}$

## Skoueroù all hag implijoù
### Skouer brudet-mat

Emañ un den war vord an hent; ur c’harr zo o tont, o tremen dirakañ hag o vont. Skiltr eo trouz ar c’harr da gentañ, da c’houde boudoc’h-boudañ hag a-benn ar fin boud-tre.

### Radar ar polis

Frekañs ar wagenn dameuzhet gant ar c’harr zo disheñvel diouzh ar frekañs skingaset gant ar radar. Buander ar c'hirri a anavez ar polis gant an disheñvelder etre an div frekañs.

### Steredoniezh

Implijet eo an efed Doppler evit anavezout buander ar stered hag ar stergoumoulennoù. N’eo ket dizehan skalfad ar stered. Ez eus bannoù lugañ abalamour d’an danvez a zo treuziet gant ar gouloù. Gallout a reer gwellout an efed Doppler peogwir n’emañ ket ar bannoù lugañ d’ar frekañs optenet gant ur steredenn dilusk (an heol).

### Ekografiezh

Implijet eo ivez an efed Doppler evit muzuliañ buander ar gwad er gwazhennoù. Livet eo ar skeudenn ekografek hervez buander an heklevioù. Gallout a reer e-giz-se gwelout red ar gwad er c’horf.
# Ektasieg

* Eon Proterozoeg
* Paleoproterozoeg
* Siderieg
* Rhyaseg
* Orosirieg
* Statherieg
* Mezoproterozoeg
* Kalymnieg
* Ektasieg
* Stenieg
* Neoproterozoeg
* Tonieg
* Kriogenieg
* Ediakareg
An Ektasieg (eus ar gresianeg εκτασις, astennadur) eo eil marevezh douaroniel ar Mezoproterozoeg. Padout a reas eus 1.400 milion a vloavezhioù zo betek 1.200 milion a vloavezhioù zo. N'eo ket diazezet war ar stratigrafiezh met war ar gronologiezh.
Gant astennadur ar c'holoenn gevandirel eo merket. Eus an Ektasieg e teu ar garrekaenn goshañ anavezet eus ur bevedeg a implije ar gouennadur reizhel : Bangiomorpha pubescens, anezho ur seurt bezhin ruz.

## Liammoù diavaez

an ektasieg war GeoWhen
# Ganedigezh Gwener (Bouguereau)

Ganedigezh Gwener zo un daolenn savet gant al livour gall William-Adolphe Bouguereau (1825-1905) a oa bet echuet e 1879.
Savet eo diwar vojenn Afrodite, an doueez hellazat, ganet eus takennoù sper he zad Ouranos, an Oabl, kouezhet er mor, hag a vije savet a-greiz an dour.

## Taolennoù all

Meur a daolenn all zo diwar an hevelep danvez, gwelout Ganedigezh Gwener.
En o zouez:
* Ganedigezh Gwener (Botticelli) gant Sandro Botticelli, e 1485.
* Ganedigezh Gwener gant Alexandre Cabanel, e 1863.

## Gwelout ivez

a vo kavet e Wikimedia Commons.
* Delwennoù da Afrodite
* Afrodite Anadyomene
# Frédérick Raynal

Frederick Raynal, ganet e 1966, a zo unan eus pennoù meur ar c'hoari viedo gall. Labouret en deus evit Infogrames, Adeline Software International ha No Cliché, ha labourat a ra hiriv gant Ubisoft. Krouet en deus dreist-holl ar c'hoarioù Alone in the Dark ha Little Big Adventure, c'hoarioù anavezet tre er bloavezhioù 90.

## Istor

Anavezet eo e 1988 evit krouidigezh tresadennoù Pop-Corn. An torr-brikennoù-mañ roet digoust a zeu da vezañ anavezet e bed ar c'hoari-video.
Da heul ar c'hoari-mañ eo kemmeret gant Infogrames lerc'h ma savo Alone in the Dark. Ar c'hoari-mañ, anavezet evel unan eus ar gentañ survival horror, a zo ar c'hentañ c'hoari-video oc'h implijout tudennoù gant ur gwir 3D, e barzh endroioù 2D difiñv. Gant galloud an urzhiataerezhioù d'ar mare-se, ar mennoz oa dibar, ha den ebet ne grede e c'hallfe mont-en-dro.
Ne raio ket Frédérick pennadoù all ar rummad peogwir e zilez Infogrames a-raok embannadur an eil pennad evit krouiñ Adeline Software International e 1993 gant tud all Infogrames : Yaël Barroz, Didier Chanfray, Serge Plagnol ha Laurent Salmeron. Seblant a rae en defe Infogrames profitet deus youl Frédérick evit is-payañ anezhañ (Gounez a rae 6000 F. / miz) hag n'en defe ket gounezet kalz gant Alone in the Dark.
E 1994, Adeline Software International a embann e kentañ c'hoari : Little Big Adventure (Alies anvet "LBA") a zo bet gwerzet da muioc'h eget 350 000 skouerenn. Ha goude e embanno Time Commando ha Little Bog Adventure 2. Goude-se, Adeline Software Intternational a vo adprenet gant Sega e 1997 hag e deuio da vezañ No Cliché. An embregerezh en deus krouet c'hoarioù evit Dreamcast, dreist-holl Toy Commander, a zo deuet er maez e Europa gant ar goñsol. Hiriv an deiz, ne vez ket mui deus No Cliché.
Goude bezañ bet unan eus krouerien F4, Frédérick Raynal en defe krouet un embregerezh kuzul, Ludoïd. Labour a ra hiriv an deiz war ur raktres nevez gant ur strollad nevez, e kenlabour gant Ubisoft, e Montpellier.

## Traoù all

* An 13 a viz Meurzh 2006, Frederick Raynal en deus resevet sign ar Marc'heg e Urzh an Arzoù hag al Lizherennoù
* Paeron eo eus ar c'hentañ herouezadur an ENJMIN.

## C'hoarioù savet gantañ
#### E-unan

* Laser (1979)
* Robix 500 (1983)
* Pop Corn (1988)

#### Gant Infogrames

* Alpha Waves (1990)
* Alone in the Dark (1992)

#### Gant Adeline Software International

* Little Big Adventure (1994)
* Time Commando (1996)
* Little Big Adventure 2 (1997)

#### Gant NoCliché

* Toy Commander (1999)
* Toy Racer (2000)
* Agartha (Nullet)

#### Gant F4

* Trium Planeta (Nullet)

#### O sikour

* Soul Bubbles (2008 C'hoari-video) (2006)
* Raktres dianavezet gant Ubisoft (TBA) (Abaoe 2006)

## Liammoù diavez

* Raynal ha Bruno Bonnel er MILIA
# Glycerius

Glycerius (w.d 420 - goude 480) a oa unan eus impalaerien roman ar c'hornôg diwezhañ. Un eskob katolik e voe goude ma voe aet kuit eus ar galloud e 474.
Kont ar vevelien e oa el lez-impalaer e Ravenna pa voe embannet da impalaer gant ar Magister militum Gundobad war-dro an 3 a viz Meurzh 473. Evel ma oa nemet ur vargodenn eus Gundobad, lakaet gantañ e lec'h an impalaer reizh diwezhañ Anthemius (muntret e 472), ne voe ket anavezet gant lez Kergustin.
Posupl eo e taleas diskar an impalaerezh ag un nebeud a vloavezhioù. E-pad e ren e oa Roma en arvar en abeg d'ar Wizigoted a oa en em staliet e Spagn ha su Galia ha d'an Ostrogoted a zalc'he Dalmatia. Pan antreas an Ostrogoted e Galia e 473 e kasas soudarded da virout anezho ouzh unvaniñ o nerzhioù.
Ne oa ket impalaer ar reter Leo I prest da c'houzañv war dron ar c'hornôg, avat . Kas a reas Julius Nepos ag-e-enep gant ul lu bras. Dilestriñ a reas Julius Nepo en Ostia, e-kichen Roma, m'edo Glycerus d'an ampoent-se. En em zaskorañ a ra hemañ hep stourm ha dezhañ e roas an impalaer nevez eskopti Salona.
Hervez an istorour Malc'hus e voe empleget e muntr Nepos e 480, moarvat gant skoazell Odoakr, roue barbar Italia. Gantañ en-defe degemeret eskopti Milan met diresis eo an andonoù.
N'anavezer ket pegoulz e varvas Glycerus. Mont a ra diwar-wel en dielloù goude 480.
An Impalaerien roman :
| Impalaeriezh roman ar C'hornôg |||
| En e raok : Olybrius | Glycerius (473 - 474) | War e lerc'h : Julius Nepos |
| Heuliad Henroma |||
# Haiti (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Enezenn eus Amerika, er Meurvor Atlantel; anvet ivez Hispaniola ha Quisqueya; lodennet eo etre Republik Haiti (kornog) hag ar Republik Dominikan (reter) .
* Stad (Republik Haiti) e kornôg an enezenn-se, Port-au-Prince he c'hêr-benn.
# Hamon Martin Quintet

Hamon Martin Quintet zo anv ur strollad sonerien, krouet a-hed ar bloavezhioù gant an daou soner yaouank Erwan Hamon ha Janick Martin.
Deuet eo ar pempbenveg-se da vezañ bremañ unan eus ar re vrudetañ eus strolladoù sonerezh Breizh, evito da vezañ dibabet un anv doare saoznek dezhañ.

## Sonerien

Sonerien ar strollad :
* Erwan Hamon, bombard, fleut a-dreuz, bet o teskiñ brezhoneg;
* Janick Martin, akordeoñs;
* Mathieu Hamon, kan;
* Ronan Pellen, cistr, mab da Evelyne Brisou-Pellen, niz da Jakez Pellen
* Erwan Volant, gitar boud;

## Pladennoù

* Du silence et du temps, 2010, Coop Breizh
* Les métamorphoses, 2007, Coop Breizh
* L'habit de plume, 2004, Coop Breizh
* Hamon Martin Quartet: Allune, 2001, produet hag embannet gant Coop Breizh
* Hamon Martin: Sous le tilleul, 2009, An Naer/Harmonia Mundi
* Hamon Martin: La Violette, 1998, Pixie & Déclic
# Livouriezh

Al livouriezh a zo un arz neuziañ ma vez implijet evit neuziañ skeudennoù ha figurennoù dre lakaat tresoù livet war danvezioù liesseurt. Evit komz eus an teknikoù implijet e vez graet gant ar ger liverezh.
Gant livioù dourennek pe gludek pe gant traezhennoù karget gant lioù e vez klasket sevel un daolenn a c'hell bezañ priziet gant an arvesterien. Savet e vez livadurioù war gorreadoù plad hag ivez war pep seurt traoù digompez (delwennoù, listri, mogerioù kromm, karregoù).

## Istor al livouriezh

Sellet ouzh ar pennad Istor al livouriezh
Kavet eo bet al livadurioù koshañ e Bro-C'hall er C'hev Chauvet hag e c'hellfent bezañ bet savet 32 000 bloaz zo. Bez ez eus gwiskadoù livioù hag engravadurioù. Al livioù a zo ar bouliermini ruz hag an du. Dispaket zo bet kezeg, leoned, bualed, mammouted, frikorneged hag tudennoù, ar re-se o chaseal peurvuiañ. E meur a vro eo bet kavet kevioù livet darn o mogerioù e Bro-C'hall, Spagn, Portugal, Sina, Aostralia, etc... Lod a skiantourien a gred eo bet savet tud o chaseal hag al loened da vezañ tapet ganto evit ober ul seurt liderezh, blaz ar relijion warni, a gasfe muioc'h a chañs d'ar chaseourien.
E sevenadurioù ar C'hornôg ez eus un doareoù hengounel ha kemplez gant al liverezh dre eoul hag an dourliverezh evel teknikoù pennañ. Er Reter, e vez graet dreist-holl gant al livioù-skrivañ (du pe e liv) gant hengounioù kemplez ivez.

## Stiloù el livouriezh

* Arz ar gentidi
* Arz diaoz
* Arz diheverz
* Arz Deco
* Arz barok
* Arz garv
* Arz skeudennus
* CoBrA
* Color Field
* Sevelouriezh
* Combined Realism
* Kubouriezh
* Eztaolouriezh
* Eztaolouriezh goude diheverzouriezh
* Faovouriezh
* Folk
* Dazontouriezh
* Graffiti
* Hard-edge
* Liverezh romantel
* Lyrical Abstraction
* Orbidouriezh
* Arz bihanañ
* Modernism
* Nevezklaselezh
* Op art
* Orphism
* Painterly
* Photorealism
* Miniadurenn Bersia
* Poentigouriezh
* Pop Art
* Postmodernism
* Post-painterly Abstraction
* Precisionism
* Pseudorealouriezh
* Realouriezh
* Rectoversion
* Realouriezh romantel
* Realouriezh sokialour
* Reterouriezh
* Simplouriezh
* Skeudennadur dieub
* Stoukouriezh
* Dreistrealouriezh
* Tachism
* Tonalism
* Trivliadelouriezh
# Piklost penn gwenn

Piklost penn gwenn :
| Ur piklost penn gwenn. En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Genad : | Oxyura |
| Anv skiantel ||
| Oxyura leucocephala (Scopoli, 1769) ||
| D'ar vevoniezh e tenn ar pennad-mañ. ||
Ar piklost penn gwenn a zo ur spesad evned palvezek, Oxyura leucocephala an anv skiantel anezhañ.

## Annez

a vo kavet e Wikimedia Commons.
# Merzhin (strollad)

Merzhin a zo ur strollad rock a orin eus Landerne, e Breizh, krouet e 1996 gant c'hwec'h mignon, liseidi anezhe.

## An Izili

Merzhin a zo bet savet gant c'hwec'h den:
** Pierre Le Bourdonnec: kaner, laz-kanañ.
** Ludovic Berrou: bombard, fleütoù, bombard-hir, klarinetenn, saxophone, laz-kanañ.
** Damien Le Bras: gitar-boud.
** Stéphane Omnes: gitar-tredan,ebow.
** Vincent L'Hour: Gitar elektrek, gitar klevidik ha laz-kanañ.
** Mathieu Person: Bateri ha binviji sko (paouezet e 2005).
** Christophe Rossini anvet « Tof »: Bateri ha binviji sko.

## Oberennoù

Enrollet ez eus bet dija c'hwec'h pladenn gante ha tri albom, an hini gentañ: « Loar gentañ » hag a zo bet embannet e 1999, an eil: « Loar-gann », deuet er-maez e 2000, hag an trede « Adrenaline » deuet er-maez e 2002. O div fladenn diwezhañ a zo deuet er-maez e 2006 hag e 2007, an hini gentañ: « treid noazh war ar vroudenn-dan » hag an eil: « treid noazh war al leurenn » enrollet en India war al leurenn, e-lec'h ma 'z eo bet adkemeret 5 kanaouenn pladenn 2006 hag adkanet anezhe mui un nebeud reoù all. O stumm sonerezh a zo disheñvel diouzh ar rock en doare ma implijont binviji a orin eus Breizh, da lâret eo, ar vombard pe stummoù disheñvel fleüt ouzhpenn ar gitaroù, ar bateri (toumperez) hag ar gitar-boud...

### Pennad-kaoz gant skipailh rock Merzhin savet gant Tonio ha Malou evit an Artmaniaque

* —Tonio ha Malou : Merzhin a zo « Merlin » e galleg, perak ho peus choazet an anv-se?
* —Merzhin : An anv-mañ en deus ur son Breizhat ha plijout a rae deomp an dudenn, ar pal a oa diskouez hon idantelezh en ur ziskouez ur stumm all eus Breizh.
* —Tonio ha Malou: Peseurt skipailhoù Rock ha Breizhad a atiz o c'hanaouennoù?
* —Merzin : E-keñver ar rock ez eo ledan-tre met e-keñver ar skipailhoù breizhat ez eo kentoc'h: Red Cardell, Ar Re Yaouank , EV ha Celtas Cortos.
* —Tonio ha Malou: Petra eo hoc'h eñvorennoù gwelloc'h er sonadegoù?
* —Merzhin : Bez ez eus kement, c'hoari e gouel-meur etrekeltiek An Oriant (pe Festival Interceltique de Lorient, FIL) a zo ur santimat kreñ-kenañ hom soñjoù gwellañ eus an « Adrenaline tour » (« adrenaline » a zo o eil bladenn) a zo ar bemzektez tremenet gant ar Celtas Cortos ha dreist-holl ar sonadeg e Lyon.
* —Tonio ha Malou : Pa oac'h c'hoazh gant ho studioù e tlee bezañ diaes ober gant ar studioù hag ar sonerezh, peseurt ali a c'hellfec'h reiñ d'ar re yaouankoc'h o deus c'hoant heuliañ ho hent?
* —Merzhin : Ar prantad diaesañ a zo an hini hon eus ranket paouez hon studioù evit en em lañsañ e bed ar sonerezh, ha tremenet eo mat dre ma hon eus sinet gant Stormy Music (ur genderc'h eus ar vro) ha gant BMG evit gwerzhañ hon fladennoù, e-pad ar prantad-mañ hon eus kendalc'het d'ober hon studioù e-pad ur bloavezh (en ur enrollañ « Loar-gann » memestra) ha goude hon eus dibabet ar sonerezh.
* —Tonio ha Malou : Trugarez bras deoc'h, hag evit an dudi a rooc'h da tout an dud.
* —Merzhin : Trugarez deoc'h ivez!
# Metal

Ar metal a zo ur rumm danvezioù, int un hollad elfennoù kimiek a zo o ferzh pennañ lezel an ar gwrez hag tredan mont e-biou dezho. En temperadurioù normal e vezont kavet en ur stumm solut, nemet an arc'hant bev (ar merkur) a chom liñvel. Pa vezont lakaet da holenoù e tapont an elektronoù hag ez eont da gationoù pa vezont disolvet.

## Sellet ivez

* Dafar konduer
* Eread metalek
* Kendeuzad
* Metalerezh